CELEX: 62010TN0338
Language: mt
Date: 2010-08-18 00:00:00
Title: Kawża T-338/10: Rikors ippreżentat fit- 18 ta’ Awwissu 2010 — Il-Kummissjoni Ewropea vs Tornasol Films, SA

23.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 288/47
            
         
      Rikors ippreżentat fit-18 ta’ Awwissu 2010 — Il-Kummissjoni Ewropea vs Tornasol Films, SA
      (Kawża T-338/10)
      ()
      (2010/C 288/89)
      Lingwa tal-kawża: l-Ispanjol
      
         Partijiet
      
      
         Rikorrenti: Il-Kummissjoni Ewropea (rappreżentanti: A.-M. Rouchaud-Joët, aġent, assistit minn R. Alonso Pérez-Villanueva, avukat)
      
         Konvenuta: Tornasol Films SA
      
         Talbiet tar-rikorrenti
      
      
                  —
               
               
                  tikkundanna lill-konvenuta tħallas lir-rikorrenti s-somma ta’ EUR 19 554 miżjuda bl-interessi moratorji kkalkolati bir-rata ta’ 5 % fis-sena sa mill-14 ta’ April 2009,
               
            
                  —
               
               
                  tikkundanna lil Tornasol Films SA għall-ispejjeż kollha.
               
            
         Motivi u argumenti prinċipali
      
      Dan ir-rikors għandu bħala suġġett l-allegat nuqqas ta’ osservanza tal-kuntratt konkluż bejn il-Kummissjoni u l-konvenuta fil-kuntest tal-programm MEDIA Plus.
      Id-dispożizzjonijiet tal-imsemmi kuntratt jistipulaw li l-benefiċjarju għandu jiddepożita l-ekwivalenti tal-ammont li rċieva bħala għajnuna fuq kont speċifiku f’terminu ta’ tletin ġurnata li jibda jiddekorri mill-ġurnata meta tibda l-produzzjoni, u għandu jissottometti lill-Kummissjoni proġett għal investiment mill-ġdid tal-imsemmi ammont f’terminu ta’ sitt xhur li jibda jiddekorri mill-istess ġurnata.
      Insostenn tat-talbiet tagħha, ir-rikorrenti ssostni li:
      
                  —
               
               
                  il-konvenuta ma rrispettatx l-obbligi kuntrattwali tagħha, minkejja li ma invokat l-ebda argument u lanqas ma ressqet oġġezzjoni għan-nota ta’ debitu tal-Kummissjoni;
               
            
                  —
               
               
                  fl-ipoteżi fejn il-benefiċjarju jonqos mill-obbligi kuntrattwali tiegħu, id-dispożizzjonijiet tal-kuntratt jippermettu lill-Kummissjoni li ttemm il-kuntratt u li titlob il-ħlas lura tal-ammonti mħallsa bħala għajnuna finanzjarja;
               
            
                  —
               
               
                  minkejja l-ittri sabiex ifakkruha u l-ittri ta’ intimazzjoni, il-konvenuta baqgħet ma ħallsitx lura l-fondi mħallsa.